სტამბოლის პრესის მუზეუმი

სტამბოლის პრესის მუზეუმი () — ასევე ცნობილი როგორც სტამბულის პრესის მედია მუზეუმი, არის ისტორიისა და ტექნოლოგიის მუზეუმი, რომელიც ეძღვნება მასობრივ კომუნიკაციას თურქეთში და მოიცავს ჟურნალისტიკის შესახებ გამოფენებს. ის მდებარეობს ჩემბერლიტაშის უბანში, ფათიჰის რაიონში, სტამბულში, თურქეთი. დაარსებული 1988 წელს, მუზეუმი ეკუთვნის და მმართველობის ქვეშაა თურქეთის ჟურნალისტთა ასოციაციის (თურქულად: Türkiye Gazeteciler Cemiyeti, TGC) მიერ.

ისტორია
1983 წელს სტამბულის მერი, აბდულა ტირტილი, და თურქეთის ჟურნალისტთა ასოციაციის საბჭო, მისი პრეზიდენტის ნეზიჰ დემირქენტის (1930-2001) ხელმძღვანელობით, შეთანხმდნენ პრესის მედია მუზეუმის დაარსებაზე. ამ მიზნით გამოიყო ისტორიული ოთხსართულიანი შენობა, რომელშიც 1908-დან 1983 წლამდე განთავსებული იყო ქალაქის მუნიციპალიტეტის ზოგიერთი დეპარტამენტი. 1984-დან 1988 წლამდე რესტავრაციის სამუშაოების დასრულების შემდეგ, მუზეუმი გაიხსნა 1988 წლის 9 მაისს.

მუზეუმის შენობა შეუკვეთა ოსმალეთის მინისტრმა საფეთ ფაშამ და დააპროექტეს შვეიცარელმა არქიტექტორებმა ძმებმა ფოსატებმა - გასპარე (1809-1883) და ჯუზეპე (1822-1891) - ნეოკლასიციზმის სტილში 1865 წელს. ის წარმოადგენდა ოსმალეთის საერთო განათლების სამინისტროს (ოსმალურ-თურქულად: Maarif-i Umumiye Nezareti) შტაბ-ბინას, ხოლო მოგვიანებით - სტამბულის უნივერსიტეტის წინამორბედი დარულფუნუნის სათავსო იყო. სულთან აბდულ ჰამიდ II-ის ეპოქაში (1876–1909) შენობა გამოიყენებოდა ცენზურის კომისიის მიერ. 1908 წელს ის გადაეცა მუნიციპალიტეტს.

2010 წელს მუზეუმის ინტერიერს რემონტი ჩაუტარდა.

კოლექციები
მუზეუმი სთავაზობს საგამოფენო ექსპონატებს, რომლებიც აჩვენებენ პრესის მედიის ტექნოლოგიურ ევოლუციას მისი დასაწყისიდან, როგორიცაა ლითოგრაფიის ნიმუშები და სატესტო სტენდები 1870 წლიდან, ბრტყელი საბეჭდი დაზგა, Intertype-ის მბრუნავი ასო-ასაწყობი მანქანა 1892 წლიდან, გერმანული წარმოების ოფსეტური საბეჭდი მანქანა და ქაღალდის გილიოტინი, ძველი საბეჭდი მანქანები, ტელექსის აპარატები და ტელეფოტო მანქანების ადრეული ნიმუშები, აგრეთვე XIX საუკუნის ხრახნიანი პრესი. ასევე გამოფენილია ანადოლუს სააგენტოს, ქვეყნის პირველი ოფიციალური საინფორმაციო სააგენტოს მიერ გამოყენებული სხვადასხვა საბეჭდი აღჭურვილობა.

მუზეუმი ავლენს თურქი გამოჩენილი ჟურნალისტების პირად ნივთებს,  მათ შორის აბდი იპექჩის (1929–1979), ჩეთინ ემეჩის (1935-1990), ჯიჰად ბაბანის (1911-1984), საბიჰა სერთელის (1895–1968), ზექერია სერთელის (1890-1980), სედათ სიმავის (1896–1953) და აჰმეთ ემინ იალმანის (1888-1972).

მუზეუმში არის 60-ზე მეტი ზეთის საღებავით შესრულებული პორტრეტი, რომლებიც ასახავენ ოსმალეთის იმპერიისა და თურქეთის ჟურნალისტიკაში წვლილის შემტანი ადამიანებს, როგორებიცაა აბდი იპექჩი, აგაჰ ეფენდი (1832–1885), აგოპ არადი, აჰმეთ აღაოღლუ (1869–1939), აჰმედ ჯევდეთ ფაშა (1822–1895), აჰმეთ ემინ იალმანი, აჰმეთ იჰსან თოქგიოზი, აჰმეთ მითჰათ ეფენდი (1844—1913), აჰმეთ რასიმი, აჰმეთ სამიმი, ალი ნაჯი ქარაჯანი (1896–1955), ალი სუავი (1838–1878), ასიმ უსი, ბასირეთჩი ალი, ბურჰან ფელეკი (1889–1982), ჯემალ ნადირი, ჯევათ ფეჰმი ბაშქუთი, ჯიჰათ ბაბანი, ჩეთინ ემეჩი, დოღან ნადი აბალიოღლუ, ებუზზია თევფიქი, ელიფ ნაჯი, ერჯუმენთ ექრემ თალუ, ჰაქი თარიქ უსი, ჰიუსეინ ჯაჰით იალჩინი (1875–1957), ი. შინასი ბეი, იბრაჰიმ მუთეფერიქა (1674–1745), ქადრი ქაიაბალი, ქაზიმ ნამი დურუ, მაჰმუთ სადაქი, მიჰრან ეფენდი, მუსტაფა იუჯელი, მიუმთაზ ფაიქ ფენიქი, მიუნიფ ფეჰიმ ოზერმანი, ნამიქ ქემალი (1840–1888), ნეჯმეთდინ სადაქი (1890–1953), ნეზიჰ დემირქენტი, რეშათ ნური გიუნთექინი (1889–1956), საბიჰა სერთელი, საით ქესლერი, სედათ სიმავი, შემსეთდინ სამი (1850–1904), თეოდორ ქასაპი, ველიდ ებუზზია, იუნუს ნადი აბალიოღლუ (1879–1945), ზექერია სერთელი.

სპეციალურ განყოფილებაში მოთავსებულია მოკლული ჟურნალისტების ფოტოები ჰასან ფეჰმიდან 1909–წელს აბდი იპექჩამდე 1979–წელს და ჰრანტ დინქამდე–2007 წელს.

ბიბლიოთეკა და არქივი
მუზეუმის მესამე სართული შედგება მდიდარი ბიბლიოთეკის, არქივისა და დოკუმენტაციის ცენტრისგან, რომლებიც რეორგანიზებული იქნა 1998 წელს. ბიბლიოთეკა გაზეთებისა და პერიოდული გამოცემების კოლექციების გარდა შეიცავს აგრეთვე ბეჭდურ ან ციფრულ ფორმატში წიგნებს. პუბლიკაციები მოიცავს მედიისა და პრესის საკითხებს ისტორიაში, სოციალურ-ეკონომიკურ, განათლების, კულტურისა და კომუნიკაციის, სოციალურ და ფსიქოლოგიურ ასპექტებს. ბიბლიოთეკის მასალები მოწყობილია დიუის ათობითი კლასიფიკაციის (DDC) მიხედვით, როგორც ბიბლიოთეკური კლასიფიკაციის სისტემა. ბიბლიოთეკას აქვს საკითხავი დარბაზი 25 ადამიანისთვის.

ოსმალეთის იმპერიისა და თურქეთის ჟურნალისტიკის ისტორიის ღირსშესანიშნაობები დოკუმენტირებულია 1828 წელს გამოცემული პირველი გაზეთით Vekayi-i Misriye-ით, გაზეთების გავრცელებით მეორე კონსტიტუციურ ეპოქაში (1908–1920), ისეთი მოვლენების შესახებ ამბებით, როგორიცაა ეროვნული პარლამენტის დაარსება (1920), რესპუბლიკის გამოცხადება (1923), ლათინური ანბანის მიღება (1928) და მუსტაფა ქემალ ათათურქის მიერ ნუთუქის („სიტყვის“) წარმოთქმა (1927).

დაახლოებით 5,000 მკვლევარი ყოველწლიურად სარგებლობს მუზეუმის ბიბლიოთეკითა და არქივით.

გამოფენები და ღონისძიებები
მუზეუმი მასპინძლობს სხვადასხვა კულტურულ ღონისძიებებსა და ხელოვნების გამოფენებს. ნეზიჰ დემირქენტის აუდიტორიამ მესამე სართულზე, რომელიც გამოიყენება შეხვედრებისთვის, კონფერენციებისთვის, სემინარებისთვის, პანელური დისკუსიებისა და სიმპოზიუმებისთვის, შეიძლება დაიტიოს 100 ადამიანი.

მუზეუმის შენობის მეორე სართულს აქვს ექვსი ცალკე საგამოფენო დარბაზი ჯევათ ფეჰმი ბაშქუთის სახელობის ხელოვნების გალერეაში, სადაც იმართება ხელოვნების სხვადასხვა გამოფენები, როგორიცაა ფერწერა, კარიკატურა, კერამიკა, ქანდაკება, გრავიურა, მოოქროვება, მინიატურა, კალიგრაფია და ქაღალდის მარმარილო, რომლებიც იცვლება ყოველ 19 დღეში.

ხელოვნების სახელოსნო ხელმისაწვდომია 30 ადამიანამდე, სადაც შესაძლებელია ფერწერის, პლასტიკური ხელოვნების, აგრეთვე ხელნაკეთი ხელოსნური ნაწარმის, როგორიცაა მინიატურა, კალიგრაფია, ილუმინაცია და გობელენის შესრულება.

„ჯიბის თეატრი“ 80 ადგილით გამოიყენება მინი სპექტაკლების დასადგმელად.

წვდომა
TGC პრესის მედია მუზეუმი მდებარეობს დივანიოლუს ქუჩაზე 76-ში, ჩემბერლიტაშში, არც თუ შორს ჩაღალოღლუს უბნიდან, რომელიც ადრე წარმოადგენდა პრესის მედიის ცენტრს სტამბულში. მუზეუმი ხელმისაწვდომია ტრამვაის ხაზით T1 (ბაღჯილარ-ქაბათაში).

მუზეუმი ღიაა სამუშაო დღეებში 14:00-დან 17:00 საათამდე. შესვლა უფასოა. ხელოვნების გალერეები და ხელოვნების სახელოსნო ღიაა სამუშაო დღეებსა და შაბათობით 10:00-დან 18:00 საათამდე. შესვლა უფასოა.

რესურსები ინტერნეტში

}}

სქოლიო

კატეგორია:სტამბოლის მუზეუმები
კატეგორია:თურქეთის მუზეუმები
კატეგორია:1988 წელს დაარსებული მუზეუმები